silviya\_aleksandrova@mu-pleven.bg, gena\_grancharova@hotmail.com, caradjajbp@gmail.com, t.vekov.mu.pleven@abv.bg, veleva\_nadia@yahoo.com, scvetkova@mu-pleven.bg,kstatev@mu-pleven.bg,g\_tzanev@mu-pleven.bg

Уважаеми колеги,

Съгласно графика, на 29 септември 2017 год. предстои планирано присъствено занятие със студентите в специалност ОЗЗМ – дистанционно обучение в трети семестър.

Много Ви моля да прочетете внимателно всички текстове към отделните информационни единици на дисциплините, които преподавате, както следва:

- информация за учебната дисциплина;

- преподавателски екип;

- учебна програма;

- учебно пособие (лекционен курс) с всички материали към него;

- допълнителни материали и презентации;

- курсови задачи и реферати (съгласно проекта курсовата задача е задължителна и полежи на следпроектното наблюдение);

- конспект за изпита;

- тестове по дисциплината (следва да има за самостоятелна подготовка и за изпит);

- общи бележки и препоръки;

- форум по дисциплината;

- консултации;

Предложените към момента по дисциплините текстове в тези структурни единици и материалите към тях, за някои от дисциплините, са импортирани от миналата учебна година, а някои от тях са създавани сега, по предложени от Вас материали. Считам, че материалите от минала година, ако е необходимо би следвало да се актуализират към тази учебна година. Голяма част от Вас вече са го направили и техните материали са актуализирани.

Позволявам си да Ви напомня, че има утвърдени по силата на проекта правила, формати и стандарти, които трябва да се спазват точно!

Необходимо е също така да определите критериите за оценка, начините за нейното формиране и коефициентите, с които отделните елементи ще участват в крайната изпитна оценка по дисциплината – това трябва да бъде отразено и във Вашите учебни програми.

За отделните тестове по дисциплината следва да определите кога да станат достъпни за обучаемите и кога да бъдат затворени (мисля, че би следвало да се съобразите с графика на учебния процес). Тази информация ни е нужна, за да можем да настроим тестовете в системата.

Моля Ви, да проверите как е интегрирана информацията в системата и ако имате бележки, да ги изпратите колкото се може по-скоро (например не по-късно от 16 часа на 28 септември 2017 год.). Това е важно, за да можем да я актуализираме в системата. Позволявам си да отбележа, че при интегрирането на предоставените материали сме забелязали и несъответствия и ако Вие не поискате корекции, то те ще останат в системата така, а това не е добре за репутацията на тази специалност. Възможно е и ние да сме допуснали грешки при интегрирането на големия обем от информация.

Позволявам си да отбележа, че интегрирането на информация в СДО, нейното съдържание, визия и дизайн, както и използването на дистанционните форми на обучение са голяма отговорност за всеки преподавател, надхвърляща редовните и задочните форми на обучение!

Благодаря Ви за разбирането!

С поздрави, Г. Цанев – Директор на Център за дистанционно обучение